b'\n_START_ARTICLE_\nSuomi yleisurheilun Euroopan-mestaruuskilpailuissa 2016\n_START_SECTION_\nOdotukset\n_START_PARAGRAPH_\nSuomen Urheiluliiton valmennusjohtaja Jorma Kemppaisen mukaan Suomen tavoite kisoissa on saada v\xc3\xa4hint\xc3\xa4\xc3\xa4n kymmenen urheilijaa kahdeksan parhaan joukkoon.\n_START_SECTION_\nJoukkue\n_START_PARAGRAPH_\nSuomen Urheiluliitto valitsi Amsterdamin kisoihin ensimm\xc3\xa4iset 11 urheilijaa marraskuussa 2015 edelliskes\xc3\xa4n tulosten perusteella. Miehist\xc3\xa4 valittiin keih\xc3\xa4\xc3\xa4nheitt\xc3\xa4j\xc3\xa4t Tero Pitk\xc3\xa4m\xc3\xa4ki ja Antti Ruuskanen sek\xc3\xa4 moukarinheitt\xc3\xa4j\xc3\xa4t Tuomas Sepp\xc3\xa4nen ja David S\xc3\xb6derberg. Naisista valittiin kiekonheitt\xc3\xa4j\xc3\xa4 Sanna K\xc3\xa4m\xc3\xa4r\xc3\xa4inen, seiv\xc3\xa4shypp\xc3\xa4\xc3\xa4j\xc3\xa4 Minna Nikkanen, kolmiloikkaaja Kristiina M\xc3\xa4kel\xc3\xa4, aitajuoksija Nooralotta Neziri, estejuoksija Sandra Eriksson ja 10\xc2\xa0000 metrille Johanna Peiponen ja Alisa Vainio. Vainio ilmoitti toukokuun lopulla 2016 ettei osallistu kisoihin. Kes\xc3\xa4kuussa 2016 my\xc3\xb6s K\xc3\xa4m\xc3\xa4r\xc3\xa4inen ilmoitti j\xc3\xa4tt\xc3\xa4v\xc3\xa4ns\xc3\xa4 kauden v\xc3\xa4liin sel\xc3\xa4n kuntoutuksen vuoksi._NEWLINE_8. maaliskuuta 2016 kisajoukkuetta t\xc3\xa4ydennettiin kymmenell\xc3\xa4 urheilijalla. Kisoihin valittiin naisista seiv\xc3\xa4shypp\xc3\xa4\xc3\xa4j\xc3\xa4 Wilma Murto, kest\xc3\xa4vyysjuoksijat Anne-Mari Hyryl\xc3\xa4inen ja Minna Lamminen sek\xc3\xa4 moukarinheitt\xc3\xa4j\xc3\xa4t Merja Korpela ja Inga Linna. Miehist\xc3\xa4 valittiin pikajuoksija Samuli Samuelsson, kuulanty\xc3\xb6nt\xc3\xa4j\xc3\xa4 Arttu Kangas sek\xc3\xa4 pika-aitajuoksija Elmo Lakka ja 400 metrin aitajuoksijat Jussi Kanervo ja Oskari M\xc3\xb6r\xc3\xb6._NEWLINE_31. toukokuuta 2016 joukkueeseen valittiin kuusi urheilijaa: pituushypp\xc3\xa4\xc3\xa4j\xc3\xa4 Henri V\xc3\xa4yrynen, korkeushypp\xc3\xa4\xc3\xa4j\xc3\xa4 Linda Sandblom, pikajuoksija Hanna-Maari Latvala, keih\xc3\xa4\xc3\xa4nheitt\xc3\xa4j\xc3\xa4 Sanni Utriainen ja kest\xc3\xa4vyysjuoksijat Jarkko J\xc3\xa4rvenp\xc3\xa4\xc3\xa4 ja Laura Markovaara._NEWLINE_20. kes\xc3\xa4kuuta 2016 valittiin joukkueeseen miesten pikaviestijoukkue, estejuoksija Camilla Richardsson ja kiekonheitt\xc3\xa4j\xc3\xa4 Salla Sipponen. Viimeiset 17 urheilijaa valittiin joukkueeseen 27. kes\xc3\xa4kuuta 2016. Kolmantena keih\xc3\xa4\xc3\xa4nheitt\xc3\xa4j\xc3\xa4n\xc3\xa4 kisoihin valittiin Ari Mannio ja kotiinj\xc3\xa4\xc3\xa4v\xc3\xa4ksi varamieheksi Teemu Wirkkala. Pituushypp\xc3\xa4\xc3\xa4jist\xc3\xa4 valittiin Kristian B\xc3\xa4ck ja Eero Haapala. Naiskeih\xc3\xa4\xc3\xa4nheitt\xc3\xa4jist\xc3\xa4 valittiin Heidi Nokelainen ja Jenni Kangas sek\xc3\xa4 varalle Oona Sormunen. Miesten pikaviestijoukkueeseen nimettiin Otto Ahlfors, Viljami Kaasalainen, Ville Myllym\xc3\xa4ki, Eetu Rantala ja Samuli Samuelsson sek\xc3\xa4 kotiinj\xc3\xa4\xc3\xa4v\xc3\xa4ksi varamieheksi Hannu H\xc3\xa4m\xc3\xa4l\xc3\xa4inen. 100 metrin aitoihin valittiin Reetta Hurske ja 400 metrin aitoihin Anniina Laitinen, Venla Paunonen ja Hilla Uusim\xc3\xa4ki._NEWLINE_28. kes\xc3\xa4kuuta ilmoitettiin jo valituista pituushypp\xc3\xa4\xc3\xa4j\xc3\xa4 Eero Haapalan joutuvan j\xc3\xa4tt\xc3\xa4m\xc3\xa4\xc3\xa4n kisat v\xc3\xa4liin akillesj\xc3\xa4nnevamman vuoksi. Heti seuraavana p\xc3\xa4iv\xc3\xa4n\xc3\xa4 my\xc3\xb6s 400 metrin aitoihin valitun Venla Paunosen ilmoitettiin joutuvan j\xc3\xa4tt\xc3\xa4m\xc3\xa4\xc3\xa4n kisat v\xc3\xa4liin etureisivamman vuoksi. 3. hein\xc3\xa4kuuta ilmoitettiin my\xc3\xb6s kisoihin valitun pikajuoksija Hanna-Maari Latvalan EM-kisamatkan j\xc3\xa4\xc3\xa4v\xc3\xa4n v\xc3\xa4liin polvivaivan vuoksi.'